《感寓 其五十二》
明代·朱诚泳

为善为君子，君子喻于义。为恶为小人，小人喻于利。

所思既不同，善恶岂相类。义利自两途，理欲所由异。

譬之食饮然，而各有所嗜。恶臭与馨香，伊人自知味。

吁嗟义利间，慎无迷厥志。北轲有法言，君子所当识。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。